Le Boeuf เป็นร้านที่ไม่เหมือนใคร เพราะเน้นเมนูพิเศษ คือสิ่งที่เราจะมาพิสูจน์ในวันนี้ Entrecote steak ใน butter sauce ที่มีสมุนไพรกว่า 14 ชนิด และมีความหลังครั้งที่ตั้งแต่ตั้งร้านครั้งแรกที่ Geneva Swiss เมื่อปี 1940 ในนาม Cafe de Paris โดยคุณ Boubier
 
Set lunch ของวงใน นอกจาก Steak แล้ว ยังมี Walnut salad และ ไวน์ขาวผสม Kir (ที่มีให้เลือก 4 รสชาติ พรุน ราสเบอร์นี่ พีช และ ลาเวนเดอร์) อีกด้วย อาหารต่างๆที่อยู่ใน set lunch ราคา เนื้อ 680 + ไวน์260 + ไอศครีม 120 = 1060 บาท สำหรับมื่อกลางวัน 499++ แต่เมนูเดียวกันแต่เป็นตอนกลางคืนราคาเพิ่มเป็น 699++ และ วันหยุดก็ใช้ได้ครับ ดังนั้นถ้าถ้ามาได้ แนะนำให้มาตอนกลางวันครับ

เริ่ม review เลยนะครับ

ก่อนสลัดจะมีขนมปังมาเสริฟก่อน ขนมปังค่อนข้างแข็ง เนยก็อร่อย แต่คาดความหอมไปหน่อย

Walnut salad เป็นสลัดแก้ว หั่นชิ้นใหญ่ๆ (เหมือนเมี่ยงเป็ด) คลุกกับน้ำสลัด โรยหน้าด้วย walnut เวลาทานควรใช้มีดหั่น เพราะผักชิ้นใหญ่มาก เป็นสลัดที่แปลกดีครับ less is more 

Entrecote steak เป็นเนื้อส่วนซี่โครงของวัวที่นุ่มและนิ้มมาก เนื้อถูกหั่นเป็นชิ้นๆพอดีคำ ว่างมาอยู่บน butter sauce เวลาทานให้คลุกเนื้อกับซอส รสชาติซอสจะเปรี้ยวๆหน่อย  มีกลิ่นของมาสตาดชัดเจน มันเข้ากับเนื้อชื้นนี้ได้อย่างแปลกปลาด ทานคู่กับ french fries เนื้อเหนียวแบบไม่อั้น (แต่สองรอบก็แย่แล้ว) แนะนำให้จิ้ม fries กับซอสครับ ทุกอย่างถูกทำให้ร้อนอยู่เสมอ ไม่ว่าจะเป็นจานเนื้อที่เสริฟมา หรือจานที่ใช้ทานอาหาร น่าจะเป็นเพราะไม่อยากให้เนยในซอสแข็งตัว

ทานอยู่กับไวน์ขาวผสม Kir ซึ่งก็เข้ากันได้ดีถึงแม้ว่าปกติจะไม่ทานไวน์ขาวกับเนื้อแดง แต่เนื่องจากเป็นเนื้อส่วนที่นุ่มมากและไม่มีความสาบอยู่เลย จึงเข้ากันได้ดีครับ

ตบท้ายด้วย ไอศครีมวานิลาก้อนโต เพื่อล้างปาก ไอศครีมวานิลาใช้เมล็ดจริงด้วย จึงได้ความหอมและอารมณ์ไปในทางที่ดี

อาหารจานเด็ด: Entrecote steak
 
คะแนนตามหัวข้อ:
<บรรยากาศ> 8/10 เหมือนอยู่ paris
<รสชาติ> 8/10 
<บริการ> 8/10
<ความเร็ว> 7/10 
<ความคุ้มค่า> 6/10 ถ้าราคาเต็ม

สี่ดาวนะครับ สมควรไปลองครับ
 
หมายเหตุ:
การวิจารณ์นี้เป็นความเห็นส่วนตัวครับ คนเราชอบไม่เหมือนกัน ถ้าวิจารณ์ไม่ถูกใจก็โปรดให้อภัยนะครับ คิดว่าเป็นความเห็นหนึ่งนะครับ จะได้ชนะคู่แข่งได้ เพราะเดี๋ยวนี้ร้านอาหารเยอะมากๆครับ เอาใจช่วยครับ